CELEX: 62020TA0293
Language: da
Date: 2021-12-01 00:00:00
Title: Sag T-293/20: Rettens dom af 1. december 2021 — Ruiz-Ruiz mod Kommissionen (Personalesag – tjenestemænd – ansættelse – meddelelse om almindelig udvælgelsesprøve EPSO/AD/371/19 – udvælgelseskomitéens afgørelse om ikke at give sagsøgeren adgang til den næste fase af udvælgelsesprøven – adgangskriterium knyttet til erhvervserfaring – det af udvælgelseskomitéen anvendte kriteriums overensstemmelse med meddelelsen om udvælgelsesprøven – åbenbart urigtigt skøn)

31.1.2022   
            
            
               DA
            
            
               Den Europæiske Unions Tidende
            
            
               C 51/28
            
         
      Rettens dom af 1. december 2021 — Ruiz-Ruiz mod Kommissionen
      (Sag T-293/20) (1)
      
      (Personalesag - tjenestemænd - ansættelse - meddelelse om almindelig udvælgelsesprøve EPSO/AD/371/19 - udvælgelseskomitéens afgørelse om ikke at give sagsøgeren adgang til den næste fase af udvælgelsesprøven - adgangskriterium knyttet til erhvervserfaring - det af udvælgelseskomitéen anvendte kriteriums overensstemmelse med meddelelsen om udvælgelsesprøven - åbenbart urigtigt skøn)
      (2022/C 51/38)
      Processprog: italiensk
      
         Parter
      
      
         Sagsøger: Vanesa Ruiz-Ruiz (Alkmaar, Nederlandene) (ved advokat M. Velardo)
      
         Sagsøgt: Europa-Kommissionen (ved G. Gattinara, T. Lilamand og I. Melo Sampaio, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand om annullation dels af udvælgelseskomitéens afgørelse af 20. september 2019 om afslag på sagsøgerens anmodning om revurdering af afgørelsen om ikke at give hende adgang til den næste fase af den almindelige udvælgelsesprøve EPSO/AD/371/19, dels af ansættelsesmyndighedens afgørelse af 7. februar 2020 om afslag på sagsøgerens klage over denne afgørelse.
      
         Konklusion
      
      
                  1)
               
               
                  Udvælgelseskomitéens afgørelse af 20. september 2019 om afslag på Vanesa Ruiz-Ruiz’s anmodning om revurdering af afgørelsen om at udelukke hende fra udvælgelsesprøve EPSO/AD/371/19 annulleres.
               
            
                  2)
               
               
                  Europa-Kommissionen betaler sagsomkostningerne.
               
            
         (1)  EUT C 222 af 6.7.2020.